Proiect

**GUVERNUL REPUBLICII MOLDOVA**

**HOTĂRÂRE Nr.\_\_\_din\_\_\_\_\_2025**

**pentru modificarea Hotărârii Guvernului nr. 961/2006 cu privire la aprobarea Regulamentului rețelei naționale de observare și control de laborator asupra contaminării (poluării) mediului înconjurător cu substanțe radioactive, otrăvitoare, puternic toxice și agenți biologici**

În temeiul art. 1 alin. (3), art. 7 lit. b) şi art. 22 alin. (11) din Legea nr. 271/1994 cu privire la protecţia civilă (Monitorul Oficial al Republicii Moldova, 1994, nr. 20, art. 231) cu modificările ulterioare, Guvernul HOTĂRĂȘTE:

#### Hotărârea Guvernului nr. 961/2006 cu privire la aprobarea Regulamentului rețelei naționale de observare și control de laborator asupra contaminării (poluării) mediului înconjurător cu substanțe radioactive, otrăvitoare, puternic toxice și agenți biologici (Monitorul Oficial al Republicii Moldova, 2006, nr. 142-145, art. 1076), cu modificările ulterioare, se modifică după cum urmează:

1.1. Pe tot parcursul textului, cuvintele:

1.1.1 „Serviciul Protecției Civile și Situațiilor Excepționale ”, la orice formă gramaticală, se substituie cu cuvintele „ Inspectoratul General pentru Situații de Urgență al Ministerului Afacerilor Interne”, la forma gramaticală corespunzătoare;

1.1.2. „Ministerul Economiei”, la orice formă gramaticală, se substituie cu cuvintele „Ministerul Dezvoltării Economice și Digitalizării”, la forma gramaticală corespunzătoare.

1.2. În anexa nr.1:

1.2.1. pct. 2, va avea următorul cuprins:

,,2. Observarea și controlul de laborator privind contaminarea (poluarea) obiectivelor mediului înconjurător cu substanțe radioactive, otrăvitoare, puternic toxice și agenți biologici se organizează și se efectuează în conformitate cu Legea nr. 1515/1993 privind protecția mediului înconjurător; Legea nr. 271/1994 cu privire la protecția civilă; Legea nr. 764/2001 privind organizarea administrativ-teritorială a Republicii Moldova; Legea nr. 221/2007 privind activitatea sanitară veterinară; Legea nr. 10/2009 privind supravegherea de stat a sănătății publice; Legea nr. 132/2012 privind desfășurarea în siguranță a activităților nucleare și radiologice; Legea nr. 277/2018 privind substanțele chimice; Legea nr. 422/2023 privind măsurile de protecție împotriva organismelor dăunătoare plantelor; Legea nr. 368/2023 cu privire la activitatea meteorologică și hidrologică, și prezentul Regulament.”;

1.2.2. pct. 3, se completează cu textul:

,,*CBRN* - reprezintă materialele chimice, biologice, radiologice și nucleare;

*cercetarea CBRN* - reprezintă direcționarea efortului în scopul determinării naturii și gradului de risc CBRN într-o zonă de contaminare confirmată sau suspectată, precum și pentru a delimita zona de pericol. Aceasta poate include monitorizarea gradului de radiație, prezența unui pericol biologic sau chimic, precum și prelevarea de probe de produse suspectate de contaminare CBRN;

*decontaminarea CBRN* - reprezintă procesul chimic și/sau mecanic de efectuare a îndepărtării și/sau neutralizării substanțelor chimice, agenților biologici sau materialelor radioactive. Aceasta se realizează atunci când contaminarea afectează în mod nefavorabil starea de sănătate a populației, precum și capabilitatea operațională a forțelor de intervenție;

*echipa de intervenție CBRN* – reprezintă structura operativă de intervenție organizată și creată în subdiviziunile Inspectoratului General pentru Situații de Urgență (în continuare - IGSU), destinată executării misiunilor de cercetare, salvare a sinistraților, lichidare a incidentelor/accidentelor CBRN, precum și a consecințelor lor.”.

1.2.3. la pct. 4, enunțul unu:

1.2.3.1. textul „(Institutului Naţional de Standardizare şi Metrologie, Centrul de Standardizare şi Metrologie Bălţi, Centrul de Standardizare şi Metrologie Ceadîr-Lunga)” se substituie cu textul „(Institutul Naţional de Metrologie)”;

1.2.3.2. se completează cu textul „ , Serviciul Vamal al Ministerului Finanțelor.”.

1.2.4. pct. 6 va avea următorul cuprins:

,,6. În cadrul reţelei naţionale, instituţiile şi laboratoarele au următoarele funcţii:

a) **Agenția Națională pentru Sănătate Publică** (în continuare - ANSP), la nivel central este constituită din 9 laboratoare cu statut de direcție, inclusiv 5 laboratoare de referință. La fel, în subordinea ANSP sunt 10 laboratoare regionale cu statut de direcție amplasate în incinta Centrelor de Sănătate Publică Regionale. ANSP are în dotare 3 laboratoare mobile de detecție a riscurilor CBRN. Domeniile de activitate ale laboratoarelor ANSP sunt următoarele:

efectuarea diagnosticelor de laborator în cadrul supravegherii bolilor transmisibile, bolilor foarte contagioase, infecțiilor cu transmitere vectorială, inclusiv în focare de boli transmisibile;

detectarea și identificarea factorilor precoce cu impact asupra sănătății publice, participarea la gestionarea urgențelor de sănătate publică;

determinarea agenților cauzali în infecțiile care pot fi prevenite prin vaccinare;

determinarea mecanismelor de rezistență la agenții microbieni implicați în patologii infecțioase;

asigurarea rolului de laborator național de referință pentru unele infecții prioritare.

Laboratoarele din cadrul ANSP, care sunt antrenate în organizarea controlului de laborator, sunt următoarele:

Laboratorul național de referință în infecții asociate asistenței medicale și rezistența la anti microbiene, infecții bacteriene și parazitoze;

Laboratorul microbiologie sanitară;

Laboratorul de încercări chimice.

Laboratorul național de referință în infecții asociate asistenței medicale și rezistența la antimicrobiene, infecții bacteriene și parazitoze va realiza următoarele sarcini în cadrul rețelei:

acordarea asistenței practice, organizator-metodice, consultative și metodologice laboratoarelor de nivel teritorial în problemele de sănătate publică legate de infecțiile asociate asistenței medicale, rezistența la anti microbiene, infecții bacteriene și parazitoze;

evaluarea riscurilor condiționate de activitatea cu agenții biologici și elaborarea și aprobarea planurilor de măsuri privind minimizarea lor;

asigurarea unui răspuns rapid în caz de urgențe în sănătate publică legate de infecții asociate asistenței medicale sau epidemii de rezistență la anti microbiene, asigurând suport tehnic și informațional autorităților competente pentru gestionarea eficientă a acestora;

pregătirea și repartizarea probelor-fantomă de agenți microbieni și/sau parazitari în timpul antrenamentelor;

evaluarea și generalizarea rezultatelor antrenamentelor rețelei de observare și control de laborator;

îmbunătățirea continuă a procesului de diagnostic și alinierea la standardele globale și schimbul de informații relevante.

Laboratorul microbiologie sanitară va realiza următoarele sarcini în cadrul rețelei:

organizarea și efectuarea expertizelor de arbitraj pentru autorizarea produselor și serviciilor cu impact asupra sănătății publice, investigarea intoxicațiilor și erupțiilor epidemice, precum și confirmarea agenților patogeni din mediu și alimente;

supravegherea activităților ce implică utilizarea agenților biologici și chimici;

evaluarea riscurilor condiționate de activitatea cu agenții biologici, chimici, și elaborarea și aprobarea planurilor de măsuri privind minimizarea lor;

oferirea de asistență practică, metodologică și consultativă instituțiilor de supraveghere a sănătății publice și unităților medico-sanitare privind serviciile sanitaro-microbiologice de laborator;

pregătirea și repartizarea probelor-fantomă de agenți microbieni în timpul antrenamentelor.

Laboratorul de încercări chimiceva realiza următoarele sarcini în cadrul rețelei:

oferirea suportului organizatoric, metodologic și consultativ laboratoarelor teritoriale privind evaluarea conformității produselor și impactului substanțelor chimice asupra sănătății publice și mediului;

identificarea și analiza riscurilor asociate expunerii la substanțe chimice periculoase, elaborarea și implementarea măsurilor de minimizare a acestora;

asigurarea intervenției operative în cazul urgențelor de sănătate publică prin testarea și monitorizarea contaminanților chimici în diverse medii;

pregătirea și repartizarea probelor-fantomă de medii contaminate cu substanțe chimice în timpul antrenamentelor;

depistarea și estimarea factorilor nocivi ai mediului înconjurător, de producere și de trai care influențează sănătatea populației;

testarea și monitorizarea substanțelor periculoase;

determinarea migrației compușilor toxici din materiale destinate contactului cu alimente;

analiza reziduurilor de pesticide, metalelor toxice, substanțelor organice și radio nuclizilor în produse alimentare, apă, sol și aer; testarea siguranței produselor de larg consum (jucării, cosmetice, materiale de construcție etc.);

determinarea conținutului reziduurilor de pesticide din principalele grupe: pesticide organo-clorurate, pesticide organo-fosforice, compușii cuprului, piretroizi, substanțe heterociclice, derivații acizilor carbonici, carbamați, ditiocarbomați, bifenili etc. în produse alimentare, apă și sol.

Laboratoarele Centrelor de Sănătate publică (Chișinău, Bălți, Edineț, Soroca, Orhei, Ungheni, Hâncești, Căușeni, Cahul, Comrat) vor realiza următoarele sarcini în cadrul rețelei:

identificarea tulpinilor microorganismului bacterian și detectarea mecanismelor de rezistență suspecte;

raportarea rezultatelor obținute în cadrul antrenamentelor rețelei de observare și control de laborator;

organizarea și efectuarea investigațiilor microbiologice, sanitaro-microbiologice, imunologice, molecular-biologice, parazitologice, încercări chimice și măsurări instrumentale a factorilor fizici, după caz;

organizarea și efectuarea diagnosticului de laborator în cadrul supravegherii bolilor transmisibile, bolilor extrem de contagioase, inclusiv în focarele de boli transmisibile;

depistarea și identificarea precoce prin intermediul investigațiilor de laborator a factorilor cu impact asupra sănătății publice, managementul urgențelor de sănătate publică;

determinarea mecanismelor de rezistență la agenții microbieni implicați în patologii infecțioase.

Laboratoarele mobile de detecție a riscurilor CBRN vor realiza următoarele sarcini în cadrul rețelei:

participarea și efectuarea testării și analizei imediate în timpul focarelor, permițând identificarea rapidă a agenților patogeni sau a substanțelor periculoase în caz de situații excepționale și urgențe de sănătate publică;

prelevarea probelor biologice și chimice din zona situațiilor excepționale și transmiterea către laboratoarele R.N.O.C.L. pentru investigații de laborator;

desfășurarea în regiuni îndepărtate sau cu resurse limitate, extinzând raza serviciilor de sănătate publică și oferirea capabilități esențiale de diagnosticare acolo unde facilitățile staționare pot fi indisponibile, asigurând eforturi complete de supraveghere și răspuns;

asigurarea procesului de decontaminare secundară a populației, persoanelor lezate și traumatizate.

Totodată, acestea servesc drept platforme pentru instruirea personalului în procedurile de diagnosticare și testarea protocoalelor instituționale de răspuns la urgență CBRN;

b) **Agenția Națională pentru Siguranța Alimentelor**

Instituția Publică Centrul Național Sănătatea Animalelor, Plantelor și Siguranța Alimentelor (în continuare - Centrul), în care Agentia Natională pentru Siguranţa Alimentelor (în continuare – ANSA) exercită funcția de fondator, este laboratorul național de referință în domeniul veterinar și al siguranței produselor alimentare și a hranei pentru animale. Centrul este constituit din 4 laboratoare cu statut de direcție generală și 4 laboratoare regionale cu statut de direcție, care desfășoară activități în domeniile:

* controlul calității produselor alimentare și hranei pentru animale;
* diagnosticarea sănătății animalelor și controlul calității medicamentelor de uz veterinar;
* controlul calității produselor de origine vegetală și produselor de uz fitosanitar;
* controlul calității producției alcoolice.

Centrul are următoarele atribuții:

pregătirea și perfecționarea cadrelor rețelei de оbservare și control de laborator cu profil veterinar;

dеtеrminаrea agenților biologici (bacterii, ciuperci, virusuri, rickettsii, toxine) în obiectivele sectorului zootehnic, la întreprinderile de producere și procesare a produselor alimentare de origine аnimală și lа nivelul plasării pe рiаță a acestora;

identificarea microorganisnelor depistate;

diagnosticul de laborator al bolilor animalelor;

examinarea rаdiоmеtriсă și spectrometrică, efectuarea controlului poluării radioactive а obiectivelor de supraveghere sanitară veterinară;

determinarea conținutului calitativ și cantitativ de radionuclizi, metale grele, și alte substanțe puternic toxice în produsele alimentare, materiile рrimе аlimentarе de origine animală, apă și în alte obiective ale mediului înconjurător;

determinarea fondului radiației gаmmа în teritoriul arondat Centrului;

acordarea ajutorului organizatorico-metodic și practic specialiștilor din cadrul subdiviziunilor teritoriale pentru siguranța alimentelor;

determinarea radionuclizilor de ceziu și stronțiu în producția alcoolică/nealcoolică, produse alimentare de origine nonanimală, furaje (hrаnă pentru animale), сu eliberarea Rapoartelor de Încercări;

determinarea metalelor grele și substanțelor рuternic toxice în producția alcoolică/nealcoolică, produse alimentare de origine nonanimală, furaje (hrаnă pentru animale), сu eliberarea Rapoartelor de Încercări;

determinarea substanțelor toxice (cantităților rеmаnente de pesticide și alte substanțe toxice) în produsele agroalimentare;

determinarea micotoxinelor în produsele alimentare;

determinarea organismelor modificate genetic în produse alimentare.

Subdiviziunile teritoriale pentru siguranța аlimеntеlоr:

organizarea activității de protecție а plantelor și de carantină fitosanitară pe întreg teritoriul țării, menite să asigure sănătatea plantelor cultivate, рășunilor, furajelor naturale, precum și а producției agricole depozitate;

prelevarea probelor pentru depistarea gradului de afectare cu agenți biologici а suprafețelor agricole;

cercetarea fitopatologică la obiectivele de producție fitotehnică;

prelevarea рrоbеlоr pentru depistarea substanțelor otrăvitoare, puternic otrăvitoare și а agenților biologici și transportarea lоr lа laboratoarele respective;

controlul respectării cerințelor sanitare veterinare privind sănătatea și bunăstarea animalelor, siguranța рrоdusеlоr alimentare și а hranei pentru animale în unitățile care produc, importă, exportă, рrеlucrează, depozitează, transportă și comercializează, aceste рrоdusе;

desfășurarea anchetelor epizootice și epidemiologice în cazurile de contaminare biologică, toxicologică sau zoonoze;

c) **instituțiile și laboratoarele Ministerului Mediului**:

Laboratorul de referinţă de mediu al Agenției de Mediu este constituit din 6 laboratoare:

Laboratorul pentru calitatea aerului atmosferic;

Laboratorul pentru radioactivitatea mediului;

Laboratorul pentru calitatea apei;

Laboratorul pentru calitatea solului;

Laboratorul pentru deşeuri;

Serviciul operativ de investigaţii ecologice.

În atribuțiile acestora sunt următoarele:

elaborarea, asigurarea aprobării şi implementarea programelor anuale de monitorizare a calităţii componentelor de mediu;

gestionarea reţelei de monitorizare a calităţii mediului şi asigurarea dezvoltării acesteia;

organizarea procesului de prelevare şi analiză a probelor de aer, apă, sol, deşeuri, precipitaţii;

efectuarea măsurărilor şi investigaţiilor ecologice în scopul identificării poluării mediului, stabilirii gradului de poluare existent, asigurării unui nivel înalt de supraveghere şi protecţie a mediului;

analiza radionuclizilor în componentele de mediu (depuneri atmosferice, aerosoli, sol necultivat, apă de suprafaţă) în scopul determinării nivelului radioactivităţii;

depistarea cazurilor de poluare înaltă sau excepțională în componentele mediului;

înștiințarea în regim de urgență a organelor cu funcții de control și luare a deciziilor, privind gradul excepțional de poluare a mediului;

participarea la examinarea cazurilor de avarii şi situaţii ecologice excepţionale;

elaborarea buletinelor lunare, anuale cu privire la calitatea componentelor de mediu, informarea şi difuzarea acestora factorilor interesaţi;

crearea, menţinerea şi completarea bazelor de date cu privire la calitatea factorilor de mediu;

participarea la procesul de producere a indicatorilor de calitate a componentelor de mediu şi la elaborarea Raportului naţional privind starea mediului;

însuşirea şi implementarea largă în activitatea Laboratorului de referinţă a metodelor noi de analiză în conformitate cu actele normative în vigoare şi standardele europene;

asigurarea ridicării gradului de competenţă şi profesionalism în toate subdiviziunile subordonate;

familiarizarea sistematică a societății civile privind calitatea mediului.

Centrul de monitoring meteorologic și hidrologic din subordinea Serviciului Hidrometeorologic de Stat:

suportul metodic și instituțional Sistemului național de monitoring meteorologic și hidrologic;

monitorizarea condițiilor meteorologice, a condițiilor agrometeorologice și a regimului hidrologic al apelor de suprafață;

gestionarea, publicarea și diseminarea în spațiul public a datelor și informațiilor meteorologice și hidrologice;

cooperarea operațională, schimbul de date și informații.

Inspectoratul pentru Protecția Mediului:

efectuarea controlului analitico-ecologic al emisiilor și deversărilor substanțelor nocive în mediu;

prelevarea probelor de aer, apă și sol din sursele de poluare pentru determinarea substanțelor chimice și toxice la stațiile de epurare biologice, din apele naturale, la stațiile PECO, din solurile din preajma depozitelor de pesticide în funcțiune și deteriorate etc;

d) **Inspectoratul General pentru Situații de Urgență**

Laboratorul chimic-radiometric al IGSU:

executarea lucrărilor de întreținere a echipamentului de cercetare chimică, radiologică și control dozimetric din rezerva de stat în continuă stare de funcționare;

testarea echipamentului individual de protecție a organelor respiratorii și pielii din rezerva de stat și din dotarea formațiunilor protecției civile;

participarea şi efectuarea cercetărilor chimice în caz de situaţii excepţionale şi/sau alte situaţii de urgență, în comun cu subunităţile de intervenţie ale Inspectoratului General pentru Situații de Urgență;

prelevarea probelor din zona situațiilor excepționale și transmiterea către laboratoarele R.N.O.C.L. pentru investigații de laborator;

clasificarea și identificarea materialelor nucleare și a surselor de radiații ionizante indiferent de proveniența acestora în comun cu Agenția Națională de Reglementare a Activităților Nucleare și Radiologice (ANRANR);

determinarea fondului radiației gamma.

Echipele de intervenție CBRN ale IGSU:

În funcţie de misiunile pe care le îndeplinesc, dotarea cu tehnică şi echipamente, echipele de intervenție CBRN sunt organizate astfel:

* echipe de cercetare chimică, biologică, radiologică şi nucleară;
* echipe de decontaminare radioactivă, biologică şi chimică.

Echipa de cercetare chimică, biologică, radiologică, nucleară - reprezintă structura operativă de intervenţie destinată executării misiunilor de cercetare, identificare a raioanelor/zonelor/suprafeţelor potenţial contaminate radiologic, biologic, sau chimic şi de prelevare a probelor în vederea identificării radionuclizilor, a tipurilor sau categoriilor de substanțe chimice toxice industriale sau substanțe toxice de și/sau prelevării de probe biologice în vederea analizării acestora în laboratoare de specialitate.

Echipa de decontaminare radiologică, biologică şi chimică - reprezintă structura operativă de intervenţie destinată executării decontaminării personalului, populaţiei, a tehnicii, terenului, clădirilor şi utilajelor afectate de un eveniment de natură CBRN;

e) **laboratoarele de încercări ale Ministerului Dezvoltării Economice și Digitalizării**:

Institutul Naţional de Metrologie:

determinarea radionuclizilor în produsele agroalimentare, cosmetice şi în materialele de construcţie;

determinarea substanţelor toxice (cantităţilor remanente de pesticide şi alte substanţe toxice) în produsele agroalimentare, cosmetice şi în materialele de construcţie;

determinarea micotoxinelor în produsele alimentare;

aprecierea fondului radiaţiei pe teritoriul amplasării acestora;

f) **Laboratorul Vamal al Serviciului Vamal al Ministerului Finanțelor**:

analiza produselor petroliere- evaluarea calității și conformității produselor petroliere importate sau exportate;

analiza produselor alcoolice- verificarea compoziției și autenticității băuturilor alcoolice, în conformitate cu standardele naționale și internaționale;

identificarea substanțelor stupefiante, psihotrope și a precursorilor- detectarea și clasificarea substanțelor interzise și a precursorilor acestora în scopul prevenirii traficului ilicit;

detectarea metalelor grele din diferite produse **-** analiza conținutului de metale grele în diverse produse pentru a asigura siguranța și conformitatea acestora cu reglementările în vigoare;

identificarea și caracterizarea chimică a produselor necunoscute **-** determinarea compoziției chimice și caracteristicilor produselor neidentificate, în vederea evaluării riscurilor și stabilirii măsurilor necesare.

g) în cazul unei situații de urgență/excepțională în domeniul CBRN, pot fi antrenate alte laboratoare de obiect, aflate la balanța persoanelor juridice, în bază de contract.”.

1.2.5. la pct. 13, enunțul unu se completează cu textul „specialiștii Laboratorului Vamal - la Centrul de instruire al Serviciului Vamal.”.

* 1. în tabelul din anexa nr. 2:
     1. compartimentul **„Ministerul Sănătății, Muncii și Protecției Sociale”**:
        1. textul „**Ministerul Sănătății, Muncii și Protecției Sociale**” se substituie cu textul „**Ministerul Sănătății**”;

1.3.1.2. se completează cu poziția 51 cu următorul cuprins:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **„**51. | *Laboratoarele mobile de detecție a riscurilor CBRN* | 3” |   1.3.1.3. la poziția TOTAL cifra „11” se substituie cu cifra „14”;     * + 1. compartimentul „**Ministerul Agriculturii și Industriei Alimentare**” se exclude;     2. compartimentul„**Agenţia Naţională pentru Siguranţa Alimentelor**”:   1.3.3.1. pozițiile 12-16 se exclud;   * + - 1. poziția 162 va avea următorul cuprins:  |  |  |  | | --- | --- | --- | | „162. | *Subdiviziunile teritoriale pentru siguranța аlimеntеlоr* | 10” |  * + - 1. poziția „**Laboratoarele veterinare raionale pentru colectarea probelor**” se exclude;       2. pozițiile 17-18 se exclud;       3. la poziția TOTAL cifra „27” se substituie cu cifra „11”;   1.3.4. compartimentul „**Ministerul Mediului”** va avea următorul cuprins:   |  |  |  | | --- | --- | --- | |  | ***„Agenția de Mediu*** | | | **19.** | *Laboratorul de referință de mediu* | 1 | |  | ***Serviciul Hidrometeorologic de Stat*** | | | **20.** | *Centrul de Monitoring Meteorologic și Hidrologic*  Rețeaua Națională de Monitoring Hidrometeorologic | 1 | | **21.** | *Inspectoratul pentru Protecția Mediului* | 1 | |  | **TOTAL:** | **3**” |     1.3.5. compartimentul **„Serviciul protecției Civile și Situațiilor Excepționale din subordinea Ministerului Afacerilor Interne”:**  1.3.5.1.se completează cu poziția 291cu următorul cuprins:   |  |  |  | | --- | --- | --- | | **„291.** | *Echipe de intervenție CBRN* | 2” |   1.3.5.2. la poziția TOTAL cifra „1” se substituie cu cifra „3”;    1.3.6. compartimentul **„Ministerul Economiei”**:  1.3.6.1. la poziția 30, textul „Laboratorul de încercări din cadrul Întreprinderii de Stat „Centrul de Metrologie Aplicată și Certificare” din mun. Chișinău” se substituie cu textul „Institutul Naţional de Metrologie”;  1.3.6.2. pozițiile 31 și 32 se exclud;  1.3.6.3. la poziția TOTAL cifra „3” se substituie cu cifra „1”;   * + 1. se completează cu compartimentul „**Serviciul Vamal al Ministerului Finanțelor”** cu următorul cuprins: | | | |
| **„Serviciul Vamal al Ministerului Finanțelor** | | |
| **321.** | *Laboratorul Vamal* | 1 |
|  | **TOTAL:** | **1”** |

1.3.8. compartimentul „**Laboratoare de obiect**”:

1.3.8.1. pozițiile 39 și 43 se exclud;

1.3.8.2. la poziția TOTAL cifra „13” se substituie cu cifra „11”;

1.3.9. poziția TOTAL pe republică cifra „154” se substituie cu cifra „44”.”

**PRIM – MINISTRU Dorin RECEAN**

**Contrasemnează :**

**Viceprim – ministru,**

**Ministrul dezvoltării economice și digitalizării Doina NISTOR**

**Ministrul afacerilor interne Daniella MISAIL – NICHITIN**

**Ministrul sănătății Ala NEMERENCO**

**Ministrul mediului Sergiu LAZARENCU**

**Ministrul finanțelor Victoria BELOUS**